قارا بایرام
یازار : قالایچی مورتوض | بؤلوم :+0 به یه ن
اوجور کی بیلیرسیز من داغ آدامی یامداااااااا ؛ هر ایل اولدوقو کیمین بو ایلده شرع موققدسین امرینن مالیمی تمیزلدیریب شوردا شور یونن یون تکه چپیش اوزیئرینده آیریب شهرده موحترم شیخ آقانین سارایینا آپاراندا سالیق سوراق وئردیلرکی جومعه گونو اولدوقونا گوره بو عیبادی معنوی نامازدا ایشتراک ائله مه لییک؛ ماخلوق صف به صف دوزولوب منده جاماهاتین دال ردیفینده؛ آذان الله هکبر ده پرده یان اولان کیمین هاممی ایاقا دوروب جانینا قوربان اولدوقوم اعلی حضرت یوخ باغیشلایین شیخ آقاحضرتلری تریبونا یویورنده نامازدورانلارین ورینن شوعارلار سسلنه سسلنه آقام افندی بیرینجی خوطبه ده دین ایسلام یولوندا باشدان جاندان گئچن لرین هره سینه جننت معللاده بَر اوول خیاوان قیراغی بئش آلتی یوز مئتیر یئر آیریب قورقوشوملو قباله سین موبارک بارماقین آغزینین سویینان یاشلاییب موهور باساندا؛ منده شرعین بویوروقونا قول قویان بیر موسلمان کیمین اوز اوزومه دئیردیم نه اولار او یئردن منه ده بیر قاوارا وئره سن؛ ایکینجی خوطبه نین سونوندا اوز توتوب جاماهاتا دوره برده اولان حادیثه لره توخوناراق علاوه ائله دی آی میللت الله تعالی بو اورت باسدیر ماحالین شر داعیش دن ایختیلاص دان تحجوردان زاددان آماندا ساخلاسین ؛ سوزونون داوامیندا علاوه ائله دی کی گئچن گونلرده بو ماحالدا نئچه دهشتلی حادیثه باش وئریب ؛ بیری بو کی تاپدالاق کندیده بیر یرتیجی آیی موحترم دهیارین آریلیقینا گیرنده دهیار خانیمی بو حیواننان ال به یاخا اولدوقونا گوره ائله پال پالتارین جیریب عوریتین زادی ......ایکینجی اولای بو کی توربا سوی کندینین کوهنه مچیدی جاماهاتین باشینا اوچوب ؛اوچونجو حادیثه ده بیلدیگیز کیمین قوربان بایرامینا بیر گون قالاندا قارا مالیللارینان قویون اتکلیلرین مال میدانینا گتیردیگی دیلسیز آقیسیزلار بیر بیرینه قارشی گلنده ائیری بوینوزلو خیردا باشدان ایاق آلتدا قویانداقویون قوزودان بیر خیلک قیریلیب نئچه باشدا ایتیب باتان وار؛ هاممسی نان دهشتلی بو کی طایفا آراسیندا قان توکمه داوا دوشمه سی ائحتماتل وئریلیر ؛ سوز قوتاریب گتیردیگیم تانخواهی شیخ آقا جانابلاری نین گوزوقاباغینان گئچیردنده اوزون تسبیح الیمده دیل دوداقیمین آراسیندا الله هیم مسللی چئویره چئویره شیخ آقایا یالوار یاخار ائله دیم کی آی آقا قادان آلیم نه اولار منه ده او خوطبه ده بویوردوقوز بهشتین یئریندن هیچ اولماسا اللی آتمیش مئتیر وئره سن؛ سوزلریمه دیقتینن قولاق آسان شیخ آقا بیردن بیره اوجا سسینن دیله گلدی کی یوخ جانیم بهشت یئر آلان کیمسه اوول باشدان اولمه گینه حاضیر اولمالیدیر اولمه گینه....................
azb_Arab azb_Arab azb_Arab